6.4.2022
MT
Il-Ġurnal Uffiċjali tal-Unjoni Ewropea
C 152/79
3.2.
Il-KESE japprezza l-fatt li l-Kummissjoni l-ewwel għamlitha ċara liema miżuri setgħu jittieħdu mingħajr notifika minn qabel abbażi tar-regoli applikabbli, filwaqt li implimentat qafas regolatorju temporanju u flessibbli, li ppermetta li tingħata għajnuna bla preċedent mill-Istat fi ħdan qafas ta’ proċedura semplifikata. 3.3.
Fl-ambitu ta’ dan il-qafas legali, id-Direttorat Ġenerali għall-Kompetizzjoni (DĠ COMP) tal-Kummissjoni awtorizza numru konsiderevoli ta’ skemi nazzjonali ta’ għajnuna fi żmien qasir ħafna kif meħtieġ mill-emerġenza pandemika, filwaqt li wera kapaċità operattiva straordinarja. 3.4.
Il-KESE jemmen li l-Kummissjoni rnexxielha ssib kompromess tajjeb bejn l-urġenza li qatt ma seħħet qabel fejn ir-regoli dwar l-għajnuna mill-Istat ikunu flessibbli u l-ħtieġa simultanja li jiġu żgurati bażi regolatorja minima u kontroll ġenerali mill-Kummissjoni, it-tnejn li huma bil-mira li jillimitaw l-inugwaljanzi eċċessivi fis-suq intern minħabba l-kapaċitajiet differenti tal-Istati Membri biex jintervjenu finanzjarjament b’appoġġ għall-ekonomiji nazzjonali tagħhom. 3.5.
Il-firxa ta’ miżuri ta’ għajnuna lil kumpaniji regolati fi ħdan il-qafas temporanju – inklużi, fost l-oħrajn, għajnuna diretta, garanziji pubbliċi fuq kreditu bankarju, self issussidjat u parteċipazzjonijiet azzjonarji fil-kapital tal-kumpanija – u l-kapaċità konsiderevoli tal-limiti massimi ta’ għajnuna permessi, speċjalment wara r-riżultat tal-aħħar korrezzjoni magħmula mill-Kummissjoni f’Jannar 2021, urew li huma adegwati biex jindirizzaw il-kriżi u indikaw evoluzzjoni kwalitattiva sinifikanti meta mqabbla mal-qafas temporanju preċedenti adottat wara l-kriżi finanzjarja tal-2008. 3.6.
B’referenza għall-interazzjoni bejn l-intervent pubbliku fl-ekonomija u r-regoli dwar l-għajnuna mill-Istat, il-KESE jenfasizza l-importanza li jista’ jkollhom ir-regoli tal-kompetizzjoni fir-rigward tal-Istati Membri li jużaw il-fondi tal-UE disponibbli għalihom u jimplimentaw b’mod adegwat il-pjani nazzjonali għall-irkupru u r-reżiljenza, mingħajr ma joħolqu distorsjonijiet. 3.7.
B’referenza għar-relazzjoni bejn ir-regoli antitrust imsemmija fl-Artikolu 101 tat-TFUE u l-kriżi pandemika, il-KESE jilqa’ l-fatt li l-Kummissjoni malajr adottat Komunikazzjoni mmirata biex tinkoraġġixxi proġetti ta’ kooperazzjoni bejn kumpaniji bil-għan li jnaqqsu l-iskarsezza ta’ provvista ta’ prodotti u servizzi essenzjali matul il-pandemija, billi adattat il-linji gwida tradizzjonali tagħha dwar ftehimiet ta’ kooperazzjoni orizzontali għall-kuntest partikolari soċjali, ekonomiku u tas-saħħa li tfaċċa fl-2020. 3.8.
Fl-istess ħin, ir-regolamenti ta’ implimentazzjoni approvati mill-Kummissjoni f’April 2020 bil-għan li jagħmlu l-applikazzjoni tar-regoli tal-kompetizzjoni aktar flessibbli fis-setturi agrikoli l-aktar milquta mill-pandemija COVID-19 huma kkunsidrati partikolarment utli.
Tali regolamenti ppermettew lill-bdiewa u lill-organizzazzjonijiet interprofessjonali jadottaw miżuri kollettivi temporanji sabiex jistabbilizzaw ċerti setturi agrikoli. 3.9.
Ir-rapport tal-2020 dwar il-Politika tal-Kompetizzjoni jiddeskrivi wkoll l-attività mwettqa fil-kuntest tal-kontroll ta’ konċentrazzjonijiet, bi 361 tranżazzjoni nnotifikata u 352 deċiżjoni adottata, li wasslu għal interventi ta’ approfondiment fi 18-il każ.
Dan jimplika li 76 % tat-tranżazzjonijiet kollha nnotifikati fl-2020 ġew awtorizzati permezz ta’ proċedura semplifikata fil-“fażi 1”, li juri funzjonament effiċjenti tar-regoli proċedurali, partikolarment utli minħabba t-titjib fl-attivitajiet ta’ fużjoni u akkwiżizzjoni fuq livell globali, iffaċilitat mil-livell għoli attwali ta’ likwidità. 3.10.
Fl-aħħar nett, il-KESE jqis li huwa sinifikanti ħafna li n-Network Ewropew għall-Kompetizzjoni (NEC), li permezz tiegħu huma kkoordinati l-azzjonijiet tal-awtoritajiet nazzjonali tal-kompetizzjoni u d-DĠ COMP, kien għaraf jesprimi pożizzjoni komuni qawwija dwar l-applikazzjoni tar-regoli tal-kompetizzjoni matul il-kriżi sanitarja tal-COVID-19, sabiex tiġi evitata l-possibbiltà ta’ mġiba opportunistika u ta’ sfruttament li hija partikolarment ta’ kundanna u ta’ ħsara fi żminijiet ta’ kriżi. 4.
Tranżizzjoni diġitali u kompetizzjoni 4.1.
It-tranżizzjoni diġitali u l-iżvilupp tal-ekonomija tat-teknoloġiji ġodda tal-informazzjoni u l-komunikazzjoni qegħdin joħolqu kwistjonijiet ġodda u rilevanti fir-rigward tal-kompetizzjoni.
Għaldaqstant, il-KESE jqis li huwa importanti li l-istituzzjonijiet Ewropej jintervjenu b’regolazzjoni adegwata f’dan il-kuntest. 4.2.
Il-KESE diġà kkummenta dwar it-tliet proposti leġiżlattivi ewlenin adottati mill-Kummissjoni li jipproponu miżuri regolatorji fil-kuntest tal-ekonomija diġitali: dwar il-proposta għal Regolament tal-Parlament Ewropew u tal-Kunsill dwar swieq ġusti u kontestabbli fis-settur diġitali (l-Att dwar is-Swieq Diġitali) (1); dwar il-proposta għal Regolament tal-Parlament Ewropew u tal-Kunsill dwar Suq Intern għas-Servizzi Diġitali (l-Att dwar is-Servizzi Diġitali) (2); u dwar il-Proposta għal Regolament tal-Parlament Ewropew u tal-Kunsill dwar il-governanza Ewropea tad-data (Att dwar il-Governanza tad-Data) (3).
(1) (2) (3)
ĠU C 286, 16.7.2021, p. 64.
ĠU C 286, 16.7.2021, p. 70.
ĠU C 286, 16.7.2021, p. 38.